'Krisis in wiskunde', erken minister | Maroela Media
Angie Motshekga, minister van basiese onderwys. Foto: DOC
Motshekga het Maandag tydens haar openingstoespraak by 'n drie dae lange wiskunde-indaba in Pretoria gesê daar sal dringend ingegryp moet word in die manier waarop die vak aangebied en aangeleer word.
Die minister glo uitdagings soos kinders wat daagliks etlike kilometers skool toe loop en afhanklik is van voedingskemas by openbare skole is 'n bydraende faktor tot die swak prestasie in wiskunde in die land.
"Ons het nie 'n tekort aan strategieë, planne en beleidstellings nie. Ons weet byvoorbeeld ons leerders sukkel met leesvaardighede en dit het 'n direkte impak op hulle wiskundige vermoëns. Miskien moet ons 'n diskoers begin oor hoe ons nuwe lewe in die onderrig van wiskunde in sy geheel gaan blaas."
"Die leuen dat Suid-Afrikaanse kinders eenvoudig nie wiskundig aangelê is nie, moet weerlê word. Ons moet opnuut fokus op hierdie vak omdat dit 'n voorvereiste van ekonomiese groei is en kan help om die land se armoede aan te pak."
Motshekga het verder gesê wiskunde is 'n basiese vaardigheid wat 'n mens kan help om die lewe te bestuur. Sy het na Japan en Singapoer se sukses met wiskunde-onderrig verwys en gesê Suid-Afrika moet 'n manier vind om hierdie vak suksesvol vir sy eie leerders te ontsluit.
"Die syfer toon indien die openbare skolestelsel sou faal, sal die hele land in duie stort. Ons moet eenvoudig onderrig van die beste gehalte aanbied om so die uitkomste te verbeter in vakke soos wiskunde wat deure vir 'n verskeidenheid van toekomstige loopbane open. Ons is dit aan ons kinders en ons toekoms in hierdie land verskuldig," het Motshekga gesê.
Leer by die oues
As daar 'n krisis in wiskunde is dan skaf jy nie wiskunde af of maak die punte laer nie . een ding wat ek NIE in SA verstaan nie is dat alles AFWAARTS aangepas moet word? Die slaagsyfer, die kwaliteit van alles, die standaarde. As almal dan graag vooruit wil gaan, hoekom STYG almal dan nie, hoekom help ons nie liewer mekaar om BETER te doen nie? Help nie die standaarde word afgetrek nie, gee EKSTRA wiskundeklasse sodat die kinders beter kan doen en in BSC rigtings kan gaan studeer waarin daar 'n tekort is .. julle doen niemand 'n… Lees meer »
Ek sien sy se omdat die kinders nie genoeg kos kry nie , is hoekom die wiskunde punte nie so goed is nie. Ai Ai Ai nou wat van die ander vakke dan? Het jy nie kos nodig nie??
Hulle dink mos 1+1 = 3 dan kan hulle enige Sr pos kry of so dink hulle.
Begin by die vaardigheid van die onderwyser. Laat die wiskunde onderwysers jaarliks wiskunde toetse afle vir die graad waarin hul onderrig gee. Jy kan nie 'n kind 'n vak leer wanneer jy self sukkel met die basiese beginsels nie. Moet tog net nie nou die slaagsyfer vir die onderwysers ook 20% maak nie.
So sê 'n minister wat blyk nie eens self weet wat in die onderwysstelsel aangaan waaroor sy beheer het nie. Dit gaan al 'n paar jaar so met ons wiskunde en wetenskap, en sy is veronderstel om dit te weet, maar niks word daaraan gedoen nie. Ek wonder wat was haar matriek wiskunde (as sy matriek het). Sy is die toonvenster van die onderwys in die land, so sy is 100% vir dié chaos verantwoordelik. Sy moet dus ophou om doekies om te draai en ander faktore daarvoor te blameer. Maar niemand in die ANC het nog ooit hul foute… Lees meer »